CELEX: 22021D2212
Language: mt
Date: 2021-11-24 00:00:00
Title: Deċiżjoni Nru 1/2021 tal-Kunsill ta’ Assoċjazzjoni UE-Tuneżija tal-24 ta’ Novembru 2021 li tapprova l-estensjoni tal-validità tal-prijoritajiet strateġiċi UE-Tuneżija [2021/2212]

14.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 447/7
               
            
         DEĊIŻJONI Nru 1/2021 TAL-KUNSILL TA’ ASSOĊJAZZJONI UE-TUNEŻIJA
         tal-24 ta’ Novembru 2021
         li tapprova l-estensjoni tal-validità tal-prijoritajiet strateġiċi UE-Tuneżija [2021/2212]
         IL-KUNSILL TA’ ASSOĊJAZZJONI UE-TUNEŻIJA,
         Wara li kkunsidra l-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Tuneżija, min-naħa l-oħra,
         Billi:
         
                     (1)
                  
                  
                     Il-Ftehim Ewro-Mediterranju li jistabbilixxi assoċjazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tat-Tuneżija, min-naħa l-oħra (1) (“il-Ftehim”), ġie ffirmat fis-17 ta’ Lulju 1995 u daħal fis-seħħ fl-1 ta’ Marzu 1998.
                  
               
                     (2)
                  
                  
                     Skont l-Artikolu 80 tal-Ftehim, il-Kunsill ta’ Assoċjazzjoni għandu s-setgħa jieħu deċiżjonijiet għall-finijiet tal-ilħuq tal-objettivi tal-Ftehim.
                  
               
                     (3)
                  
                  
                     L-Artikolu 90 tal-Ftehim jipprevedi li l-Partijiet għandhom jieħdu kwalunkwe miżura ġenerali jew speċifika meħtieġa biex jissodisfaw l-obbligi tagħhom skont il-Ftehim u għandhom jaraw li jinkisbu l-objettivi stipulati fil-Ftehim.
                  
               
                     (4)
                  
                  
                     Bid-Deċiżjoni Nru 1/2018 tal-Kunsill ta’ Assoċjazzjoni (2), l-Unjoni Ewropea u t-Tuneżija adottaw prijoritajiet strateġiċi biex jiggwidaw is-sħubija għall-perijodu 2018–2020.
                  
               
                     (5)
                  
                  
                     Fi skambju ta’ ittri, iż-żewġ naħat qablu li jenħtieġ li tiġi estiża l-validità tal-prijoritajiet strateġiċi UE-Tuneżija bħala dokument ta’ gwida biex tiġi kkonsolidata s-sħubija sakemm jiġu adottati prijoritajiet strateġiċi aġġornati ġodda.
                  
               
                     (6)
                  
                  
                     L-Artikolu 10 tar-Regoli ta’ Proċedura tal-Kunsill ta’ Assoċjazzjoni jipprevedi l-possibbiltà li jiġu adottati deċiżjonijiet permezz tal-proċedura bil-miktub fil-perjodu bejn il-laqgħat, jekk iż-żewġ Partijiet jaqblu li jsir dan,
                  
               ADOTTA DIN ID-DEĊIŻJONI:
         
            Artikolu 1
            Il-Kunsill ta’ Assoċjazzjoni, li jaġixxi bil-proċedura bil-miktub, jiddeċiedi li l-validità tal-prijoritajiet strateġiċi UE-Tuneżija, annessi mad-Deċiżjoni Nru 1/2018 tiegħu, għandhom jiġu estiżi sakemm jiġu adottati prijoritajiet strateġiċi ġodda mill-Kunsill ta’ Assoċjazzjoni.
         
         
            Artikolu 2
            Din id-Deċiżjoni għandha tidħol fis-seħħ fil-jum tal-adozzjoni tagħha.
         
         
            Magħmul fi Brussell, l-24 ta’ Novembru 2021.
            
               
                  Għall-Kunsill ta’ Assoċjazzjoni UE-Tuneżija
               
               
                  Il-President
               
               Othman JERANDI
            
         
         
            (1)  ĠU L 97, 30.3.1998, p. 2.
         
            (2)  Id-Deċiżjoni Nru 1/2018 tal-Kunsill ta’ Assoċjazzjoni UE-Tuneżija tad-9 ta’ Novembru 2018 li tadotta l-prijoritajiet strateġiċi UE-Tuneżija għall-perijodu 2018-2020 (ĠU L 293, 20.11.2018, p. 39).